CELEX: 62015TN0551
Language: et
Date: 2015-09-25 00:00:00
Title: Kohtuasi T-551/15: 25. septembril 2015 esitatud hagi – Portugal versus komisjon

23.11.2015   
            
            
               ET
            
            
               Euroopa Liidu Teataja
            
            
               C 389/62
            
         25. septembril 2015 esitatud hagi – Portugal versus komisjon
   (Kohtuasi T-551/15)
   (2015/C 389/70)
   Kohtumenetluse keel: portugali
   
      Pooled
   
   Hageja: Portugali Vabariik (esindajad: L. Inez Fernandes, M. Figueiredo, P. Estêvão ja J. Saraiva de Almeida)
   Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni otsus C(2015) 4076 (1) osas, mille kohaselt ei kata Euroopa Liidu poolne rahastamine 5 01  445,57 euro suurust summat, mis vastab kuludele, mille Portugali Vabariik deklareeris meetme raames „Lina ja kanep” majandusaastal 1999/2000.
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1)
            
            
               Rikutud on määruse nr 729/70 (2) artikli 5 lõiget 2: komisjon ei ole tõendanud, et rikutud on põllumajandusturgude ühist korraldust käsitlevaid õigusnorme.
            
         
               2)
            
            
               Rikutud on määruse nr 729/70 artikli 5 lõiget 2, kuna tingimused, mille komisjon on ette näinud dokumendis nr VI/5330/97 (3) sisalduvates ühtsetes suunistes 25 % finantskorrektsiooni kohaldamiseks, ei ole täidetud.
            
         
               3)
            
            
               Rikutud on määruse nr 1290/2005 (4) artiklit 31: enam kui 24 kuu eest kantud kulud – kuna vaidlustatud otsusega, mille kohaselt ei kata ühenduse rahastamine aastatel 1999 ja 2000 kantud kulusid, keeldutakse nende kulude katmisest, mis on tehtud enam kui 24 kuud enne seda, kui komisjon teavitas Portugali ametiasutusi kirjalikult kontrollitulemustest, mis tulenevad komisjoni 28. aprilli 2006. aasta otsuse (5) tühistamisest.
            
         
      (1)  Komisjoni 22. juuni 2015. aasta rakendusotsus [(EL) 2015/1119], mille kohaselt Euroopa Liidu poolne rahastamine ei kata teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT L 182, lk 39).
   
      (2)  Nõukogu 21. aprilli 1970. aasta määrus (EMÜ) nr 729/70 ühise põllumajanduspoliitika rahastamise kohta (EÜT L 94, lk 13).
   
      (3)  23. detsembri 1997. aasta dokument VI/5330/97: Euroopa Komisjoni juhised EAGGF-i tagatisrahastu raamatupidamisarvestuse kontrollimise ja heakskiitmise menetluse raames finantskorrektsioonide tegemiseks.
   
      (4)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).
   
      (5)  Komisjoni 28. aprill 2006. aasta otsus 2006/334/EÜ, mille kohaselt ühenduse rahastamine ei kata teatud kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastust (ELT L 124, lk 21).